|  |
| --- |
|  |

# Høring over udkast til bekendtgørelse om midlertidigt ophold uden for eget hjem og kontant kompensation

15.11.2021

Sagsnummer: 2021-8627

**Christian Andersen**

Planlægning

Anlægsudvikling, Stab

24649976

cadn@bane.dk

Banedanmark

Carsten Niebuhrs Gade 43

1577 København V

8234 0000

banedanmark.dk

CVR: 1863 2276

Banedanmark sender hermed udkast til bekendtgørelse om midlertidigt ophold og kontant kompensation i høring.

Bekendtgørelsen om midlertidigt ophold uden for eget hjem og kontant kompensation skal fastsætte de nærmere regler om den kompensation, som der gives mulighed for efter jernbanelovens §§ 37 a og b og §§ 14 a og b i lov om elektrificering af jernbanen, jf. L 22 forslag til lov om ændring af jernbaneloven, lov om elektrificering af jernbanen og ligningsloven. Det er således en forudsætning for bekendtgørelsens ikrafttræden, at L 22 vedtages.

Det er endvidere en forudsætning for Banedanmarks udstedelse af den nævnte bekendtgørelse, at transportministerens beføjelse til at udstede denne bekendtgørelse delegeres til Banedanmark, jf. Transportministeriets udkast til bekendtgørelse om ændring af bekendtgørelsen om Banedanmarks opgaver og beføjelser.

Lovforslaget og bekendtgørelserne forventes at træde i kraft den 1. januar 2022.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Send venligst eventuelle bemærkninger om udkastet til bekendtgørelse om midlertidigt ophold uden for eget hjem eller kontant kompensation til [cadn@bane.dk](mailto:cadn@bane.dk) eller [banedanmark@bane.dk](mailto:banedanmark@bane.dk). senest den 13. december 2021 med henvisning til j.nr. 2021-8627.

**Med venlig hilsen**

**Christian Andersen**

Jurist

Banedanmark